కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
గోదావ‌రి న‌దిలో సాగే 'టైటానిక్' స్టోరీ
‘అంత‌ర్వేది నుండి అమ‌లాపురం’ వ‌ర‌కు గోదావ‌రి న‌దిలో టైటానిక్ అనే లాంచీలో జ‌రిగే క‌థే ఇది.
| Updated:
Feb 2, 2016, 11:43PM IST
గోదావ‌రి న‌దిలో సాగే 'టైటానిక్' స్టోరీ
రాజీవ్ సాలూరి, యామిని భాస్క‌ర్ హీరో, హీరోయిన్లుగా క‌న్నా సినీ ప్రొడ‌క్ష‌న్స్ బ్యాన‌ర్‌పై తెరకెక్కుతున్న సినిమా 'టైటానిక్'. ' అంత‌ర్వేది టు అమ‌లాపురం ' అనే ట్యాగ్ లైన్‌తో వస్తున్న ఈ చిత్రం ప్రస్తుతం పోస్ట్ ప్రొడక్షన్ కార్యక్రమాలను జరుపుకుంటుంది. జి. రాజ‌వంశీ ద‌ర్శ‌క‌త్వంలో కె. శ్రీనివాస‌రావు ఈ చిత్రాన్ని నిర్మిస్తున్నారు. ఈ సంద‌ర్భంగా... స‌హ నిర్మాత అట్టూరి సురేష్‌ బాబు మాట్లాడుతూ ‘టైటానిక్’ చిత్రం ఫుల్ ప్యామిలీ కామెడి ఎంటర్‌టైన‌ర్‌. ‘అంత‌ర్వేది నుండి అమ‌లాపురం’ వ‌ర‌కు గోదావ‌రి న‌దిలో టైటానిక్ అనే లాంచీలో జ‌రిగే క‌థే ఇది. పెళ్ళి బృందం కామెడితో సినిమా సరదాగా సాగుతుంది. థర్టీ ఇయర్స్ ఇండస్ట్రీ పృథ్వీ ఇందులో పెళ్ళి కొడుకుగా న‌టించాడు. ర‌ఘుబాబు విల‌న్‌గా న‌టించారు. అలాగే జ‌బ‌ర్‌ద‌స్త్ టీం కామెడి సినిమాకు ప్ల‌స్ అవుతుంది. నవంబర్ 18 నుండి డిసెంబర్ 22వరకు నిరవధికంగా జరిగిన చిత్రీకరణతో సినిమా షూటింగ్ పార్ట్ మొత్తం పూర్తయింది. ప్రస్తుతం నిర్మాణాంత కార్యక్రమాల్లో భాగంగా ఎడిటింగ్, డబ్బింగ్ కార్యక్రమాలు జరుగుతున్నాయి’’ అని అన్నారు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.